open-index/open-wikipedia-markdown huggingface dataset:
Kemal Tahir

**Kemal Tahir** (13. maaliskuuta 1910, Konstantinopoli, Turkki – 21. huhtikuuta 1973, Istanbul, Turkki) oli turkkilainen kirjailija ja toimittaja. Hän on ollut merkittävimpiä turkkilaisia realistisia kirjailijoita. Hän kuvaa kirjoissaan Anatolian maaseudun elämää ja tapoja.

## Lähteet
Norsunkärsät

**Norsunkärsät** (*Proboscidea*) on Martyniaceae-heimoon kuuluva pienehkö kasvisuku, mutta samalla myös heimon runsaslajisin suku. Sukuun kuuluu kymmenen lajia.

Norsunkärsiä tavataan lähinnä Yhdysvalloissa.

## Lajeja
* *[[Proboscidea althaeifolia]]*
* *[[Proboscidea arenaria]]*
* *[[tuoksunorsunkärsä|Proboscidea fragrans]]* – tuoksunorsunkärsä
* *[[Proboscidea louisiana]]*
* *[[kirjonorsunkärsä|Proboscidea louisianica]]* – kirjonorsunkärsä
* *[[Proboscidea parviflora]]*
* *[[Proboscidea sabulosa]]*
* *[[Proboscidea sinaloensis]]*
* *[[Proboscidea spicata]]*
* *[[Proboscidea triloba]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Proboscidea''
Kirjonorsunkärsä

**Kirjonorsunkärsä** (*Proboscidea louisianica*) on Martyniaceae-heimoon, norsunkärsien (*Proboscidea*) sukuun kuuluva yksivuotinen kasvilaji.

Kirjonorsunkärsä on matala ja lamoava, noin 30–60 cm korkeaksi kasvava ruohovartinen kasvi. Sillä on suuret ja pitkäruotiset sekä hieman liuskoittuneet lehdet. Lehtilavat voivat kasvaa suurimmillaan noin 12 cm leveiksi ja 30 cm pitkiksi. Kukat ovat torvimaisia ja viisiliuskaisia. Kukat ovat väriltään kellertäviä, mutta liuskojen kärjet ovat violetteja. Kukat kasvavat varsista muutaman kukan ryhminä kesällä sateiden jälkeen. Hedelmä on mehevä ja käyrä palko, joka avautuu kuivuessaan. Siemenet voivat kulkeutua eläinten mukana pitkiäkin matkoja.

Kirjonorsunkärsä kasvaa kuivilla kasvupaikoilla, kuten jokien varsilla, niityillä ja joutomailla. Lajia tavataan alkuperäisenä Yhdysvalloissa Teksasissa ja Meksikossa sekä mahdollisesti myös Louisianassa. Laji on sittemmin kuitenkin levinnyt laajalle lähes koko Yhdysvaltoihin, pohjoisimmillaan Maineen ja Minnesotaan.

## Lähteet
* Wildflower.org: Plant Database: ''Proboscidea louisianica'' 

## Aiheesta muualla
* Integrated Taxonomic Information System (ITIS): ''Proboscidea louisianica'' 
* Global Biodiversity Information Facility (GBIF): ''Proboscidea louisianica''
Malmarsin krouvi

**Malmarsin krouvi** on Vanhan Porvoontien varrella Vantaan Hakkilassa sijaitseva suojeltu puurakennus. Arviolta vuosien 1760–1770 välillä rakennettu krouvi on yksi Vantaan vanhimmista säilyneistä asuinkäytössä olleista rakennuksista.

Krouvi palveli aikanaan Kuninkaantien matkalaisia ja toimi kestikievarina 1810-luvulle asti. Rakennuksessa oli myös vankisellejä. Sittemmin se toimi torppana. Talo pysyi omistajasukunsa hallussa, kunnes se 2000-luvun alussa siirtyi Vantaan kaupungin omistukseen. Rakennuksessa on pitkään toiminut Loimaan Kiven hautakivimyymälä. 

Hyvin säilyneessä rakennuksessa on useita 1700-luvun aikaisia osia. Esimerkiksi sisäovet ovat alkuperäisiä, ja myös listat ovat alkuperäisellä paikallaan. 1900-luvulla talon kuisti siirrettiin tien puolelta takapihalle. 

## Lähteet
 

## Aiheesta muualla
Seljakkeet

**Seljakkeet** (*Nuxia*) on neitiökasvien (Stilbaceae) heimoon kuuluva kasvisuku. Sukuun kuuluu 15 lajia.

## Lajeja
* *[[Nuxia allorgeorum]]*
* *[[Nuxia ambrensis]]*
* *[[Nuxia capitata]]*
* *[[suppuseljake|Nuxia congesta]]* – suppuseljake
* *[[Nuxia coriacea]]*
* *[[Nuxia floribunda]]*
* *[[Nuxia glomerulata]]*
* *[[Nuxia gracilis]]*
* *[[Nuxia involucrata]]*
* *[[Nuxia isaloensis]]*
* *[[jokiseljake|Nuxia oppositifolia]]* – jokiseljake
* *[[Nuxia pachyphylla]]*
* *[[Nuxia pseudodentata]]*
* *[[Nuxia sphaerocephala]]*
* *[[Nuxia verticillata]]*

## Lähteet

## Aiheesta muualla
* Laji.fi: Seljakkeet (''Nuxia'')
* UniProt: Taxonomy – ''Nuxia'' 
* The Plant List: ''Nuxia'' 
* Global Biodiversity Information Facility (GBIF): ''Nuxia''
Itsehallittava identiteetti

**Itsehallittava identiteetti** () tarkoittaa henkilötietojen käsittelyn mallia, jossa henkilö voi itse hallinnoida joko itseltään tai luotettavalta kolmannelta taholta lähtöisin olevien henkilötietojensa antamista asiointipalvelulle, jossa henkilötietoja tarvitaan. SSI-termiä käytetään yleensä malleissa, joissa luotettavuus itsehallittaviin tietoihin on toteutettu lohkoketjuteknologialla ja henkilöllä on hallussaan väline (lupalompakko), jolla hän pystyy teknisesti vahvistamaan saajataholle oikeuden käsitellä henkilötietoaan. Henkilötietoja ei talleteta lohkoketjuun, vaan lohkoketjua ja krytografisia tunnisteita käytetään siihen, että tiedon vastaanottaja voi varmistaa muuta kautta lähetetyn tiedon paikkansapitävyyden ja voimassaolon. SSI-mallit ovat vasta kehittymässä, joten edellä kuvattu ei välttämättä kuvaa kaikkia kehitteillä olevia malleja.

## Lähteet
Jokiseljake

**Jokiseljake** (*Nuxia oppositifolia*) on neitiökasvien (Stilbaceae) heimoon, seljakkeiden (*Nuxia*) sukuun kuuluva kasvilaji.

Jokiseljake on pensas tai puu, joka kasvaa tavallisesti 1–15 metriä korkeaksi, mutta voi kasvaa jopa 20 metriä korkeaksi. Rungon halkaisija voi olla 10–60 cm.

Jokiseljake kasvaa jokivarsien metsissä ja pensaikoissa. Toisinaan se kasvaa kivien välistä joen pohjalta. Lajia tavataan myös reliktinä Etelä-Afrikan subtrooppisissa metsissä. Kaiken kaikkiaan jokiseljaketta tavataan itäisessä ja eteläisessä Afrikassa Eritreasta ja Somaliasta Angolaan, Etelä-Afrikkaan ja Madagaskarille ulottuvalla alueella sekä Arabian niemimaalla.

Jokiseljakkeen puuaines on punertavankeltaista ja siitä on valmistettu toisinaan muun muassa huonekaluja.

## Lähteet
* Useful Tropical Plants: ''Nuxia oppositifolia'' 
### Viitteet

## Aiheesta muualla
* Laji.fi: Jokiseljake (''Nuxia oppositifolia'')
* UniProt: Taxonomy – ''Nuxia oppositifolia'' 
* The Plant List: ''Nuxia oppositifolia'' 
* Global Biodiversity Information Facility (GBIF): ''Nuxia oppositifolia''
Imidaatit

**Imidaatit** eli **iminoeetterit** ovat orgaanisia yhdisteitä, joille tunnusomainen funktionaalinen ryhmä on R1-C(=NR2)OR3, missä R1, R2 ja  R3 ovat orgaanisia ryhmiä.

## Ominaisuudet ja valmistus
Imidaatit ovat huoneenlämpötilassa nesteitä tai kiinteitä kiteisiä aineita. Erityisesti aromaattiset imidaatit ovat stabiileja, mutta alifaattiset imidaatit voivat hydrolysoitua estereiksi ja ammoniumsuoloiksi. Voimakkaasti kuumennettaessa imidaateista muodostuu amideja tai nitriilejä. Imidaatteissa on elektrofiilinen kaksoissidos hiilen ja typen välillä ja nukleofiilinen typpiatomi. Ryhmän yhdisteille tyypillisiä ovat heterosyklisiä yhdisteitä muodostavat reaktiot.  

Imidaatteja voidaan valmistaa useilla tavoilla. Niitä ovat muun muassa nitriilien ja alkoholien välinen Pinner-reaktio, imidoyylikloridien ja alkoholien reaktio, amidien alkylointi sekä ortoesterien ja amiinien reaktio.

## Lähteet
Nousu (vuoden 1977 elokuva)

**Nousu** () on vuonna 1977 ensi-iltansa saanut neuvostoliittolainen mustavalkoinen sotadraamaelokuva, jonka on ohjannut Larisa Šepitko. Elokuva perustuu Vasil Bykaun romaaniin *Sotnikov*. Elokuva jäi Šepitkon viimeiseksi ennen hänen kuolemaansa vuonna 1979.

*Nousu* esitettiin Berliinin elokuvajuhlilla 1977, jossa se palkittiin Kultainen karhu -palkinnolla. Se myös lähetettiin Neuvostoliitosta kilpailemaan parhaan vieraskielisen Oscarista vuoden 1978 gaalaan, mutta ei päätynyt ehdokkaaksi.

## Näyttelijät

## Lähteet

## Aiheesta muualla
*
Jun Takami

**Jun Takami** (, oik. **Yoshio Takama**; 1907 Mikuni – 1965 Chiba) oli japanilainen kirjailija.

Takami oli aktiivinen yhteiskunnallisessa toiminnassa ja perusti yhdessä muiden kanssa vasemmistolaisia kulttuurilehtiä. Hänet pidätettiin vasemmistolaisen toiminnan vuoksi vuonna 1933. Hän pääsi kuitenkin pitkän pidätysajan jälkeen vapaaksi sillä ehdolla, että hän jättäytyy pois politiikasta. Pääteoksessaan *Kokoyu wasureubeki* (1935) Takami käsittelee politiikasta luopumisen aiheuttamia henkisiä ongelmia ja yleensä vasemmiston toimintaa. Samaan aihepiiriin liittyviä kysymyksiä hän käsittelee myöhemmissäkin teoksissaan. Hän kirjoitti myös esseitä ja runoja. Runot on julkaistu kokoelmana *Jumokuha* (1950).

## Lähteet

## Aiheesta muualla
Boy Wonder

**Boy Wonder** on suomalaisen rap-artisti Williamin toinen albumi, joka julkaistiin 1. lokakuuta 2021. Levyjulkaisukeikka oli 12. marraskuuta 2021  Helsingin Ääniwallissa.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Miljoona syytä

**Miljoona syytä** on suomalaisartisti Petran 31. tammikuuta 2020 julkaistu neljäs sooloalbumi.

Albumilla on edellisistä poiketen useita tuottajia mukana, lisäksi Petra oli ensimmäistä kertaa mukana säveltämässä kappaleita. Tekoprosessi alkoi sen jälkeen kun Petra oli osallistunut Vain elämää-ohjelmaan mukaan ja silloin syntyi muun muassa Mä vedän näin. Osa albumin kappaleista kertoo Petran elämästä.

Kappaleista Taivas on päällä maan ja Sä tulit silloin on kokonaan Timo Kiiskisen käsialaa ja loput Petra on yhdessä kirjoittanut Axel Ehnströmin, Jonas Olssonin, Jouni Aslakin, Kaisa Korhosen, Topi Kilpisen ja Virpi Eroman kanssa.

## Kappaleet
# 
# 
# 
# 
# 
# 
# 
# 
# 
# 
# 

## Lähteet
Carnival Days

**Carnival Days** on suomalaisen hard rock -yhtye Shiraz Lanen toinen studioalbumi, joka julkaistiin 23. helmikuuta 2018. Albumin julkaisukeikka oli Helsingin Nosturissa 3. maaliskuuta 2018.
## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Imperiumi: 8/10
* Inferno: 
* Kaaoszine: 8/10
* Soundi: 

## Lähteet
Kuvareportaasi

**Kuvareportaasi** on reportaasi, joka keskittyy yleensä johonkin tiettyyn paikkaan tai tilanteeseen kuvien avulla. Kuvaaja haluaa kuvien välityksellä kertoa jostain visuaalisesti kiinnostavasta ja huomiota herättäneestä ilmiöstä. Nykyään monet tekevät kuvareportaasin tapaisia julkaisuja esimerkiksi Instagramiin.

## Lähteet

## Aiheesta muualla
* Reportaasi Yle
Planet Her

**Planet Her** on yhdysvaltalaisen rap-artistin ja laulajan Doja Catin kolmas studioalbumi, joka julkaistiin 25. kesäkuuta 2021. Sen kappaleilla vierailevat Ariana Grande, SZA, The Weeknd ja Young Thug. Albumilta on julkaistu singleinä kappaleet ”Kiss Me More”, ”You Right”, ”Need to Know” ja ”Woman”.

Kolme albumin kappaleista, kuten singlenä julkaistu ”Need to Know”, on Dr. Luken tuottamia. Sen julkaisuaikaan tämä on parhaiten tunnettu raiskaukseen liittyvästä oikeusprosessista yhdysvaltalaislaulaja Keshan kanssa. Dr. Luken ja Doja Catin yhteistyö alkoi ennen kuin syytökset tulivat julki.

Albumista julkaistiin 27. kesäkuuta 2021 deluxe-versio, joka sisältää viisi bonuskappaletta. Bonuskappaleilla vierailevat yhdysvaltalaiset rap-artistit Eve ja Gunna.

## Arvostelut
* *[[Atwood Magazine]]*: 8,3/10
* *[[The Guardian]]*: 
* *[[New Musical Express|NME]]*: 
* *[[Pitchfork]]*: 7,8/10

## Listasijoitukset

## Kappaleet
Kaikki kappaleet säv. ja san. myös Amala Zandile Dlamini.

# 
# 
# 
# 
# 
# 
# 
# 
# 
# 
# 
# 
# 
# 
**Planet Her (Deluxe) -bonuskappaleet**
# 
# 
# 
# 
# 

## Lähteet
Projekti 675

**Projekti 675** () oli Neuvostoliiton laivaston ohjuksin aseistettujen ydinsukellusveneiden muodostama alusluokka.

## Suunnittelu

Runko oli viisi metriä pidempi kuin projektissa 659, jolloin veneisiin saatiin mahtumaan kahdeksan ohjusta. Niissä oli myös samanlainen tutka kuin projektissa 651 (), joten veneeseen voitiin sijoittaa P-5:n pohjalta kehitetty meritorjuntaohjus P-6. Veneiden ensisijainen tarkoitus oli toimia Yhdysvaltain laivaston lentotukialuksia vastaan, joiden A-3 Skywarriorit uhkasivat Neuvostoliittoa ydiniskulla. Läntisten arvioiden mukaan kaikkien ohjusten laukaisu kesti 20 minuuttia, ja sen voi tehdä vain pinnalta. Sen jälkeen veneen oli ohjattava ohjukset datalinkin välityksellä maaliin sukellusveneen tutkan lukemien mukaan.
P-6-ohjuksen kantomatka oli 150—200 km, mutta 1970-luvun lopussa Yhdysvaltain lentotukialusryhmien ilmasuoja laajeni 250–300 km:iin F-4 Phantomin AIM-7-ohjuksen ja E-2A-koneiden myötä.

## Alukset

Projektin aluksista modernisoitiin 15. Niihin asennettiin 1970-luvulla P500 Bazalt -ohjukset ja edelleen 1980-luvun alussa P1000 Vulkan -ohjukset. Ensimmäisenä modernisoitiin projektissa 675MU *K-28*, mitä seurasi yhdeksän muuta projektissa 675MK. *K-48* modernisoitiin ilman Bazalt ohjuksia projektina 675K. Vladivostokissa modernisoitavana olevan *K-10* Vulkan-ohjusten asentaminen peruutettiin rahoituksen puuttuessa. Vuodesta 1978 joulukuuhun 1984 modernisoitiin *K-86* (ex-*K-170*) Severodvinskissä sukeltajien emälaivaksi, jolloin ohjusten laukaisuun tarvittavat järjestelmät poistettiin.

## Lähteet

*
*

### Viitteet
Haldun Taner

**Haldun Taner** (1915 Konstantinopoli, Turkki – 1986 Istanbul, Turkki) oli turkkilainen kirjailija ja yliopiston opettaja. Hän opiskeli taloustieteitä Heidelbergin yliopistossa ja germanistiikkaa Istanbulin yliopistossa, jossa hän toimi vuodesta 1952 apulaisprofessorina. Hänen humoristisissa ja ironisissa teoksissaan aiheena on turkkilainen suurkaupunkielämä. Hän kirjoitti myöhemmin etupäässä näytelmiä.

Tanerin nimeä kantaa merkittävä turkkilainen kirjallisuuspalkinto Haldun Taner -palkinto (Haldun Taner Öykü Ödülü).

## Palkinnot ja tunnustukset
* New York Herald International Short Short Story First Prize 1953 teoksesta "Sishane'ye Yagmur Yagiyordu" ('Sishanessa satoi').

## Lähteet

## Aiheesta muualla
Tarapita

**Tarapita** oli 1920-luvun alussa vaikuttanut radikaali virolainen kirjailijaryhmä. Se julkaisi saman nimistä lehteä 1921–1922. Ryhmän jäseniä olivat muun muassa Johannes Vares-Barbarus, Albert Kivikas, Johannes Semper, Gustav Suits, Friedebert Tuglas, Marie Under ja Artur Adson. Perustajat olivat entisiä Siurun jäseniä. He suuntautuivat Siurun minäkeskeisyydestä ekspressionistisiin kokeiluihin ja ajankohtaisrunouteen.

## Lähteet
Reino A. Avonius

**Reino Aulis Avonius** (21. toukokuuta 1913 Pälkjärvi – 14. huhtikuuta 1969 Sahalahti) oli suomalainen yrittäjä ja yritysjohtaja, joka sai teollisuusneuvoksen arvonimen.

Avoniuksen vanhemmat olivat maanviljelijä Juho Avonius ja Matilda (Tilda) Hämäläinen. Vuorineuvos Aukusti Asko-Avonius oli hänen setänsä ja vuorineuvos Pentti Avotie hänen veljensä, toinen veli oli Mauri Avotie. Reino Avonius kävi Lahden kansanopiston, maamieskoulun Nastolassa ja vielä maamiesopiston Kurkijoella. Sedän avulla 1941 ostetusta Saarioisten kartanosta Sahalahdella tuli Reino Avoniukselle ja hänen veljilleen hoidettavaksi paitsi maatila, myös johdettavaksi merkittävä elintarvikealan liikeyritys, joka tunnetaan Saarioisena. Teollinen tuotanto tilalla aloitettiin jo 1946 perustamalla tupakkatehdas, joka toimi vuoteen 1967. Taimien ja kukkamullan markkinointiin perustettu Artekno-yritys muuttui puolestaan muovin valmistajaksi ja kangaspainoksi. Osakeyhtiö Saarioisesta tuli 1955 ja sen toimitusjohtajaksi ryhtyi Reino Avonius.  Yhtiö aloitti Suomessa broilerien teollisen tuotannon 1959 ja oli myös einestuotannon edelläkävijöitä. 1960-luvulta se harjoitti myös  kalankasvatusta. Avonius sai teollisuusneuvoksen arvonimen 1964, Sahalahden kunnanvaltuutettu hän oli vuodesta 1954. Avoniuksen menehdyttyä yrityksen asiakastilaisuudessa keväällä 1969 häntä seurasi Saarioisten toimitusjohtajana Pentti Avotie.  

## Lähteet
Arbujad

**Arbujad** (suom. 'loitsijat', 'arpojat') oli 1930-luvun puolivälissä perustettu virolainen kirjailijaryhmä. Sen nimi on peräisin 1938 ilmestyneestä saman nimisestä antologiasta. Arkirealismin sijasta tavoitteena oli eurooppalaiseen perinteeseen nojautuva ajatusten ja muodon klassinen selkeys. Ryhmään kuuluivat runoilijat Betti Alver, Bernard Kangro, Uku Masing, Kersti Merilaas, August Sang, Heiti Talvik, Mart Raud ja Paul Viiding.

## Lähteet
Spartan maanjäristys 464 eaa.

**Spartan maanjäristys 464 eaa.** oli maanjäristys, joka tapahtui Kreikassa tarkemmin tuntemattomaan aikaan vuonna 464 eaa. Se vaikutti erityisesti Spartassa ja muualla Lakoniassa. Maanjäristyksen magnitudi oli arviolta noin 7,2.

Nykytutkimuksen perusteella maanjäristyksen arvioidaan tapahtuneen noin 20 kilometriä pitkässä pohjois-eteläsuuntaisessa siirroksessa muutamia kilometrejä itään antiikin Spartan paikasta. Antiikin lähteet kertovat, että Spartassa jäi maanjäristyksen seurauksena pystyyn ainoastaan viisi taloa ja yli  henkeä kuoli. Taygetos-vuorelta syöksyi alas suuri määrä kivenlohkareita. Spartalaiset pitivät järistyksen syynä Poseidonin vihaa, koska joitakin tämän pyhäkköön turvananojiksi hakeutuneita helootteja olisi viety teloitettaviksi.

Järistys oli Spartan historian merkittävimpiä tapahtumia. Se heikensi Spartaa niin paljon, että Messenian helootit nousivat kapinaan ja hyökkäsivät kaupunkiin. Seurannut sota, jota kesti vuoteen 455 eaa., tunnetaan kolmentena messenialaissotana. Useita satoja spartalaisia kuoli hyökkäyksessä, mutta lopulta helootit vetäytyivät Messenian Ithome-vuorelle. Maanjäristyksen seurauksena myös Spartan ote joistakin sen liittolaiskaupungeista heikkeni. Lopulta järistys saattoi olla vaikuttamassa ensimmäisen peloponnesolaissodan syttymiseen.

## Lähteet
Suomenniitty

**Suomenniitty** () on pieni kylä Perniössä, nykyisessä Salossa. Kylä sijaitsee Perniön lounaisosassa.

Suomenniityn kyläalue on kahdessa osassa. Ensimmäinen, Suomenniittynä tunnettua alue, sijaitsee Kemiöntien eteläpuolella Laukanlahteen laskevan ojan peltolaaksossa. Toinen alue, Heinässuo, sijaitsee Kemiöntien pohjoispuolella Joutnan kulmakunnan yhteydessä. Molemmilla alueilla on pääasiassa peltoa ja muutamia asuintaloja.

Suomenniitty tai Suomenniittu on ollut useamman kylän yhteisomistuksessa ollut niittyjakokunta. Se mainitaan ensimmäisen kerran vuonna 1449. Jakokunnan alueelle on myöhemmin perustettu torppia, merkittävimpänä Melkkilän kartanon omistama rajatalo, joka itsenäistyi vuonna 1922 ja samalla jaettiin kahtia. Suomenniityn kylä lienee muodostettu tuolloin. Kylään lohkottiin muutamia pientiloja 1950-luvulla. Osa vanhasta asutuksesta on sittemmin hävinnyt, eikä uudempaa ole tullut.

## Lähteet
Agía Dynatí

**Agía Dynatí** () on vuori Kefalonián saarella Kreikassa. Se on saaren toiseksi korkein vuori ja sen korkeus on  metriä. Vuori sijaitsee saaren pohjoisissa keskiosissa linnuntietä noin kahdeksan kilometriä länteen Sámin kylästä. Vuoren nimen alkuperä on epäselvä, sillä kirkko ei tunne sen nimistä pyhää (*Agía*).

## Lähteet
Ágkistro (vuori)

**Ágkistro** () eli **Tsingéli** (Τσιγγέλι) on vuori Keski-Makedoniassa Kreikassa. Sen korkeus on  metriä (toisessa lähteessä  metriä).

Ágkistro-vuori sijaitsee Sérresin alueyksikössä lähellä Bulgarian rajaa. Sen korkeimman huipun nimi on Dasotó (Δασωτό). Vuoren pohjoispuolella sijaitsee siitä nimensä saanut Ágkistron kylä. Vuoren länsipuolella sijaitsee Kerkíni- eli Belasitsa-vuori, josta sen erottaa Roúpelin sola.

## Lähteet
Ammothínes

**Ammothínes** () eli **Pachiés Ammoudiés** (Παχιές Αμμουδιές) on hiekkadyynialue Límnoksen saarella Kreikassa. Sitä on joskus kutsuttu ”Euroopan ainoaksi aavikoksi”. Alue sijaitsee Gomátissa lähellä saaren pohjoisrannikkoa. Alueen koko on noin 12 hehtaaria.

Dyyneillä kasvaa lähinnä hietamerinarsisseja (*Pancratium maritimum*). Alueen reunustan kasveihin lukeutuvat muun muassa rantakaura (*Ammophila arenaria*), siveydenpuu (*Vitex agnus-castus*), mantelinlehtipäärynä (*Pyrus spinosa*), oleanteri (*Nerium oleander*), timjami (*Thymus vulgaris*), villioliivipuu eli oleasteri (*Olea europaea* var. *oleaster*) ja *[[Sarcopoterium spinosum]]*.

## Lähteet
Andrija Bošnjak

**Andrija Bošnjak** (s. 26. maaliskuuta 1996) on kroatialainen jalkapalloilija, joka edustaa itävaltalaista FC Hertha Wels:iä.
Athéras

**Athéras** () eli **Prámnos** (Πράμνος) on vuori Ikarían saarella Kreikassa. Se on saaren korkein vuori ja sen korkeus on  metriä. Athéras sijaitsee Ikarían itäosassa ja muodostaa pitkän, saaren kaakkoisrannikon suuntaisesti kulkevan harjanteen. Vuoren korkeimman huipun nimi on Efanós (Εφανός) eli Fárdi (Φάρδη).

## Lähteet
Dimosárin rotko

**Dimosárin rotko** (, joskus Φαράγγι Δρυμοσάρι, *Farángi Drymosári*) on rotko Euboian saaren eteläosassa Kreikassa. Se sijaitsee Kárystoksen kunnassa Óchi-vuoren pohjoisrinteessä.

Dimosárin rotko voidaan jakaa ylempään osaan Lenosaíoin kylän yläpuolella ja alempaan osaan sen alapuolella. Ensin mainittu on jyrkempää rotkoa ja viimeksi mainittu loivempaa laaksoa. Rotko tunnetaan rehevästä kasvillisuudestaan. Rotkon pohjalla kulkee vesivirta, ja siellä on useita vesiputouksia. Dimosárin rotko on mahdollisesti saanut nimensä antiikin aikana tai bysanttilaisella ajalla sanasta *dēmosarios*, *dimosários* (), ’se joka hyödyntää/louhii julkisia alueita’, sillä alueella on ollut metallikaivoksia.

Rotko on suosittu vaellusreitti, ja sitä on sanottu yhdeksi Kreikan kauneimmista. Reitti on pituudeltaan noin 10 kilometriä, ja saa alkunsa Petrokánalosta 954 metrin korkeudelta merenpinnasta laskettuna ja laskeutuu Kalliánoksen rannalle saaren itärannikolle. Vaellus kestää noin viisi tuntia.

Rotkon länsipuolella kulkee Ágios Dimítrioksen rotko. Rotkojen välillä ovat Óchin huiput Boúmplia ja Tsigkathiá.

## Lähteet

## Aiheesta muualla
Loúsioksen rotko

**Loúsioksen rotko** () on rotko Peloponnesoksen niemimaalla Kreikassa. Se sijaitsee Gortynían kunnassa Arkadian alueyksikössä.

Rotkon pituus on noin 15 kilometriä ja seinämien korkeus suurimmillaan noin 300 metriä. Sen pohjalla virtaa Loúsios-joki.

Rotkossa on useita luostareita, joihin kuuluvat muun muassa vanha ja uusi Filósofoksen luostari (*Moní Filosófou*) sekä Johannes Kastajan luostari (*Moní Timíou Prodrómou*), sekä vanhoja myllyjä ja kivisiä siltoja. Rotkon eteläpäässä sijaitsee antiikin Gortyksen kaupungin arkeologinen alue.

## Lähteet

## Aiheesta muualla
Roúpelin sola

**Roúpelin sola** (, ) on sola Kreikassa. Se sijaitsee Sintikín kunnassa Sérresin alueyksikössä Keski-Makedonian alueella lähellä Bulgarian vastaista rajaa. Solaa pitkin kulkee Strymónas- eli Struma-joki.

Solan pituus on noin kymmenen kilometriä. Se muodostuu, kun Strymónaksen reitti puristuu Bulgariasta Kreikan puolelle tullessaan solaksi lännenpuoleisen Kerkíni- eli Belasitsa-vuoren ja idänpuoleisen Ágkistro-vuoren väliin. Solan kautta kulkee tärkein valtatie Bulgarian ja Kreikan välillä. Sola on aina ollut strategisesti merkittävä, ja se muistetaan erityisesti toisen maailmansodan aikaisista tapahtumista vuonna 1941. Tuolloin sen kautta kulki Kreikan rakentama puolustuslinja, Metaxás-linja. Solassa sijaitsi linjaan kuulunut Roúpelin linnake, josta taisteltiin saksalaisia vastaan 6.–10. huhtikuuta 1941.

## Lähteet
Skirítidan metsä

**Skirítidan metsä** (, myös Δάσος Σκυρίτιδας, *Dásos Skyrítidas*) on metsä Arkadiassa Peloponnesoksen niemimaalla Kreikassa. Se sijaitsee Trípolin kunnassa Maínalo-, Párnonas- ja Taÿ́getos-vuorien ympäröimällä alueella.

Metsän pinta-ala on noin 40–50 neliökilometriä ja se sijaitsee noin 650– metrin korkeudella merenpinnasta laskettuna. Evrótas-joki saa alkunsa seudulta. Seudun kyliä ovat Alepochóri, Kerasiá, Vlachokerasiá (Vlachokeraséa), Kollínes ja Kaltezés.

Kerrotaan, että metsä koostui alun perin vanhoista tammista, ja oli lähes koskematon ja luonnontilainen Kreikan vapaussotaan vuoteen 1821 saakka, jolloin se tuhoutui. Tämän jälkeen aluetta käytettiin osaksi maanviljelyyn. Alueen uudelleenmetsittäminen alkoi vuonna 1910 ja laajamittaisemmin se toteutettiin vuodesta 1976. Metsityksessä on käytetty erityisesti mäntypuita ja kastanjoita.

Alueella kulkee vaelluspolku, jonka pituus on noin 14 kilometriä. Vaellus kestää noin 6–8 tuntia.

## Lähteet

## Aiheesta muualla
Vyróksen rotko

**Vyróksen rotko** () on rotko Peloponnesoksen niemimaalla Kreikassa. Se sijaitsee Taÿ́getos-vuoren lounaisrinteessä Dytikí Mánin kunnassa Messenian alueyksikössä.

Vyróksen rotkon kokonaispituus on 19 kilometriä. Antiikin aikana rotkossa kulki niin kutsuttu Kuninkaallinen tie Spartasta Kardamylen satamaan. Tie oli spartalaisille tärkeä messenialaissotien aikana.

Rotkovaelluksen pituus on noin 12 kilometriä ja se vie noin 5,5 tuntia.

## Lähteet

## Aiheesta muualla
Zirós

**Zirós** () tai **Zíros** (Ζίρος) voi viitata seuraaviin paikkoihin Kreikassa:

* Zirós, kunta Prévezan alueyksikössä Epeiroksen alueella
* Zirós, järvi Epeiroksen alueella
* Zíros, kylä Siteían kunnassa Lasíthin alueyksikössä Kreetan alueella
Blagoi Popov

**Blagoi Simeonov Popov** (; 22. marraskuuta 1902 Dren, Bulgaria – 28. syyskuuta 1968 Varna, Bulgaria) oli bulgarialainen kommunistiaktivisti ja Kominternin johtaja, joka oli yksi vastaajista yhdessä Georgi Dimitrovin ja Vasil Tanevin kanssa Saksan valtiopäivätalon tuhopolttoa koskevassa Leipzigin oikeudenkäynnissä. Oikeudenkäynnin jälkeen Popov muutti Moskovaan helmikuussa 1934. Vuonna 1937 Popov vangittin Stalinin vainoissa ja hän vietti 17 vuotta vankileirillä. Hänet rehabilitoitiin 1954, minkä jälkeen hän palasi Bulgariaan. 

Popov oli naimisissa Otto-Wille Kuusisen tyttären Riikan kanssa.

## Lähteet
Fourchambault

**Fourchambault** on kunta Ranskassa Nièvren departementissa Burgundi-Franche-Comtén alueella. Se sijaitsee Loirejoen varrella, noin 8 kilometriä Neversin kaupungista länteen.

## Historia

Fourchambaultin kaupunki perustettiin 5. toukokuuta 1855. Sen tarvitsema alue otettiin ympäröivistä Garchizyn, Marzyn ja Varennes-Vauzellesin kunnista. Syy uudelle kunnalle oli Georges Dufaudin ja Louis Boiguesin alueelle vuonna 1820 perustamassa takomossa. Takomon lisäksi rakennettiin myös masuuni, missä aloitettiin teräksen valmistus. Tämän terästehtaan nimi oli Société Boigues & Cie. Yritysten työntekijöille rakennettiin taloja, kauppoja ja kouluja. Tästä muodostui kylä, ja sitten myöhemmin itsenäinen kunta. Vuonna 1949 kaupunkiin perustettu Ateliers de construction de motocycles et d'automobiles (ACMA) aloitti vuonna 1950 Vespa (Piaggio) -skoottereiden valmistuksen. Tämä yritys toimi Fourchambaultissa vuoteen 1968 saakka.  

## Lähteet

## Aiheesta muualla
Wild Card

**Wild Card** on vuonna 2015 ensi-iltansa saanut yhdysvaltalainen toimintatrilleri, jonka on ohjannut Simon West ja käsikirjoittanut William Goldman. Sen pääosia esittävät Jason Statham, Michael Angarano, Milo Ventimiglia, Dominik Garcia-Lorido, Anne Heche ja Sofia Vergara.

## Lähteet
Chandler Jones

**Chandler James Jones** (s. 27. helmikuuta 1990 Rochester, New York) on yhdysvaltalainen amerikkalaisen jalkapallon pelaaja. Hän edustaa Arizona Cardinalsia. Hänen pelipaikkansa on ulompi tukimies.

Jones pelasi yliopistoaikana Syracusen yliopistossa vuodet 2009–2011. Hän pelasi Syracusessa 32 ottelua, joissa teki 147 taklausta ja kymmenen säkitystä. Lisäksi hän teki yhden syötönkatkon. New England Patriots varasi Jonesin  ensimmäisellä kierroksella varaustilaisuuden 21. pelaajana. Patriots ja Jones solmivat saman vuoden toukokuussa nelivuotisen tulokassopimuksen. Hän pelasi Patriotsissa neljä kautta, joissa pelasi 55 ottelua. Hän teki 211 taklausta, 36 säkitystä ja yhden syötönkatkon. Lisäksi hän voitti Super Bowlin vuonna 2014. Kauden 2015 jälkeen Jones valittiin Pro Bowliin. Maaliskuussa 2015 Jones kaupattiin Cardinalsiin. Maaliskuussa 2017 Jones ja Cardinals solmivat viisivuotisen jatkosopimuksen, jonka kokonaisarvo oli 82,5 miljoonaa dollaria. Hän on pelannut Arizonassa (tilanne 11. lokakuuta 2021) kuuden kauden aikana 74 ottelua, joissa on tehnyt 230 taklausta ja 66 säkitystä. Kausien 2017 ja 2019 jälkeen Jones on valittu sekä Pro Bowliin että All-Pro-joukkueeseen.

## Lähteet
Pudasjärven pääkirjasto

**Pudasjärven pääkirjasto** on Pohjois-Pohjanmaan Pudasjärvellä toimiva yleinen kirjasto ja Pudasjärven kaupunginkirjaston ainoa kiinteä toimipaikka. 

Pudasjärven kirjaston historia alkaa vuodesta 1850. Tuolloin perustettiin Pitäjän Laina Kir­jas­to, josta pienikokoisen kirjan sai lainaan lukkarilta kopeekan vuokralla. Isosta teoksesta piti maksaa kolme kopeekkaa. 

Lokakuussa 2021 avattiin Pudasjärven uusi hirsirunkoinen monitoimitalo *[[Hyvän olon keskus Pirtti]]*. Rakennuksen arkkitehtinä toimi Lukkaroinen Arkkitehdit Oy. Pudasjärven pääkirjasto sai tilat tästä yhteenä 43 miljoonan euron hintaiseksi arvioidusta, vuosina 2019-2021 rakennetusta uudisrakennuksesta. Jo ennen lopullista rakennushanketta oli arkkitehti Joonas Parvianen hahmotellut hirsistä monitoimitaloa kirjastoineen Pudasjärvelle  vuonna 2017 valmistuneessa, professori Janne Pihlajaniemen johtaman Oulun yliopiston Moderni hirsikaupunki -tutkimushankeen osana laatimassaan diplomityössään. 

Monitoimirakennuksen toimintojen ja tapahtumien ohella Pudasjärven kaupunginkirjasto palvelee erityisesti kirjastoauto Ison Karhun ja verkkokirjaston välityksellä. Kaupunginkirjasto kuuluu Pohjois-Pohjanmaan kunnankirjastoja yhdistävään Outi-kirjastokimppaan, jonka kokoelmia jäsenkuntien asukkaat voivat hyödyntää. Tarjontaan kuuluu niin fyysisiä teoksia kuin sähköisiä aineistojakin (esimerkiksi e-kirjoja, e-äänikirjoja, suoratoistoelokuvia ja musiikki-instrumenttien soiton oppikursseja). 

## Lähteet

## Aiheesta muualla
* Kirjastoauto Iso Karhu  (pudasjarvi.fi)
Kansas (Juliet Jonesin Sydämen albumi)

**Kansas** on Juliet Jonesin sydän -yhtyeen albumi, joka julkaistiin 7. helmikuuta 2020.
## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Noise.fi: 
* Satakunnan Kansa: 
* Soundi: 

## Lähteet
ORP Orzeł (1962)

**ORP Orzeł** oli Puolan laivaston Orzeł-luokan sukellusvene. Se oli alun perin Neuvostoliiton laivaston projekti 613:n () *S-265*.

## Valmistus

Neuvostoliiton laivasto tilasi aluksen Gorkista tehtaalta No. 112, missä köli laskettiin 27. heinäkuuta 1954 telakkanumerolla 611. Alus laskettiin vesille 30. marraskuuta ja otettiin 30. heinäkuuta palvelukseen Neuvostoliiton laivastossa nimellä *S-265*.

## Palvelus
Neuvostoliiton laivasto poisti 30. joulukuuta 1962 aluksen palveluksesta ja luovutti sen Puolan merivoimille.

Varsovan liiton merisotaharjoituksessa Barentsinmerellä 1968 alus vältti *[[ORP Kondor]]in* kanssa etsinnät, vaikka etsijöinä oli 300 pinta-alusta mukaan lukien Itä-Saksan Kansanlaivaston sukellusveneentorjuntaosasto ja noin 500 lentokonetta. Alus kykeni tunkeutumaan Murmanskin sotasatamaan. Seuraavana vuonna alus kykeni radio-ohjauksen avulla torpedoimaan Pohjanmerellä olleen Sverdlov-luokan risteilijän harjoitustorpedolla.

Alus poistettiin 30. joulukuuta 1983 palveluksesta rungon heikon kunnon vuoksi ja romutettiin 1986.

## Lähteet
* 

### Viitteet
Gaon

**Gaon** voi tarkoittaa seuraavia:
* Gaonit, juutalaisia hengellisiä johtajia
* Gaon Chart, korealainen musiikkilista
* *[[Gaon (elokuva)|Gaon]]*, vuoden 2018 intialainen draamaelokuva
Booth Tarkington

**Booth Tarkington** (29. heinäkuuta 1869 Indianapolis, Yhdysvallat – 19. toukokuuta 1946 Indianapolis, Yhdysvallat) oli yhdysvaltalainen kirjailija. Tarkington aikoi piirtäjäksi, mutta huonon menestyksen vuoksi hän ryhtyi kirjailijaksi. Hän oli suosituimpia kirjailijoita 1900-luvun alkupuolella.

Tarkington edustaa realistista Keskilännen romaaniperinnettä. Trilogiaan *Growth* sisältyy romaanit *The Turmoil* (1915), *The Magnificent Ambersons* (1918) ja *The Midlander* (1924). Niissä ja romaanissa *Alice Adams* (1921) käsitellään uusrikkaiden liikemiesten nousua ja vaikutusta tapoihin ja yhteisöön. Lapsikuvaus *Penrod*-sarja on twainilaista tyyliä edustava seikkailukirja. Hän kirjoitti lisäksi 25 näytelmää ja omaelämäkerran. Useita romaanejaan hän dramatisoi itse. Monista on tehty elokuviakin, esimerkiksi Orson Welles käsikirjoitti ja ohjasi elokuvan *[[Mahtavat Ambersonit]]* (1942). Tarkingtonin teoksiin pohjautuvat myös muun muassa *Meidän lapset ja toisten kakarat* (1923) ja *Langlandin ensimäinen perämies* (1924).

## Palkinnot ja tunnustukset
*Pulitzer-palkinto 1919 ja 1922

## Suomennetut teokset
* *Penrod * (*Penrod*), suom. Väinö Nyman, Helsinki: Kirja 1924
* *Parturi ja prinssi* (*Monsieur Beaucaire*), suom. Helsinki: Kirja 1924 Sarja: Helmi-sikermä 19
* *Raharuhtinas* (*The Plutocrat*), suom. Aune Suomalainen, Helsinki: Otava 1929
* *Lily valitsee*, Helsinki: Otava 1941 Sarja: Otavan (7) 8 markan sarja 22
* *Ulkopuolella*, Helsinki: Otava 1941 Sarja: Otavan (7) 8 markan sarja 19

;Novelleja
* Pieni herrasmies, antologiassa *Maailman hymy: kokoelma maailmankirjallisuuden etevintä huumoria*, toim. Kaarlo Marjanen ja Ensio Rislakki, Kuopio: Kivi 1947
* HARoLD RAMoREZ MaaNTiERoSVO, antologiassa: *Piirakkasota: valikoima huumoria*, toim. Veikko Huovinen, Veijo Meri, Helsinki: Weilin + Göös 1964

## Lähteet

## Aiheesta muualla

*
Kelloköynnökset

**Kelloköynnökset** (*Cobaea*) on sinilatvakasvien (Polemoniaceae) heimoon kuuluva kasvisuku. Sukuun kuuluu noin 20 lajia.

Sukuun kuuluvaa kelloköynnöstä (*Cobaea scandens*) käytetään koristekasvina.

## Lajeja
* *[[Cobaea aequatoriensis]]*
* *[[Cobaea aschersoniana]]*
* *[[Cobaea biaurita]]*
* *[[Cobaea campanulata]]*
* *[[Cobaea flava]]*
* *[[Cobaea gracilis]]*
* *[[Cobaea lutea]]*
* *[[Cobaea minor]]*
* *[[Cobaea pachysepala]]*
* *[[Cobaea paneroi]]*
* *[[Cobaea penduliflora]]*
* *[[Cobaea pringlei]]*
* *[[Cobaea rotundiflora]]*
* *[[kelloköynnös|Cobaea scandens]]* – kelloköynnös
* *[[Cobaea skutchii]]*
* *[[Cobaea stipularis]]*
* *[[Cobaea trianae]]*
* *[[Cobaea triflora]]*

## Lähteet

## Aiheesta muualla
* Laji.fi: Kelloköynnökset (''Cobaea'')
Töppövihersilmä

**Töppövihersilmä** (*Chlorophthalmus agassizi*) on vihersilmiin kuuluva kalalaji. Lajia tavataan syvistä vesistä kaikista valtameristä.

## Koko ja ulkonäkö
Töppövihersilmä voi kasvaa suurimmillaan noin 40 cm pitkäksi ja tavanomainen pituus on noin 20 cm. Lajin ruumiinmuoto on sukkulamainen ja litteähkö. Pää on suhteellisen pieni ja kuono pitkähkö. Kalan suurikokoiset silmät ovat vihreät ja fluoresoivat vihreinä. Väriltään töppövihersilmä on pohjaväriltään keltainen tai vaalean ruskea ja ruumiissa on epämääräisenmuotoisia tummanruskeita laikkuja ja vatsassa on valoelin. Lajilla on rasvaevä.

## Levinneisyys ja elintavat
Töppövihersilmän levinneisyysalue on hyvin laaja. Sitä tavataan lauhkeista ja lämpömistä vesistä Atlantista Välimeri mukaanluettuna, Intian valtamereistä ja Tyynestämerestä. Se elää lähellä mutapohjaa tyypillisimmin 300&ndash;600 metrin syvyydessä, mutta sitä on tavattu jopa 1&nbsp;000 metrin syvyydestä. Nuoret yksilöt elävät lähempänä pintaa kuin täysikasvuiset. Töppövihersilmä liikkuu parvina ja sen ravintoa ovat selkärangattomat eläimet kuten äyriäiset. Kala on hermafrodiitti ja sen lisääntymisaika Välimerellä on keväältä elokuulle.

## Lähteet
Anikó Kéry

**Anikó Kéry** (s. 31. maaliskuuta 1956 Budapest) on unkarilainen telinevoimistelija. Hän kuului Unkarin olympiapronssia voittaneeseen joukkueeseen Münchenin kesäolympialaisissa 1972 naisten joukkuekilpailussa. Henkilökohtaisessa moniottelussa hän oli 17:s, ja yksittäisillä telineillä hän sijoittui parhaimmillaan 13:nneksi. Hänen tyttärensä Anikó Kapros on olympialaisissakin kilpaillut tennispelaaja.

## Lähteet
Belize kesäolympialaisissa 2020

**[[Belize]]** osallistui **[[Kesäolympialaiset 2020|Tokion kesäolympialaisiin 2020]]**. Belizeläiset urheilijat saavuttivat kolme paikkaa kahdessa lajissa. Kukaan ei saavuttanut mitaleja.

## Joukkue

### Melonta

### Yleisurheilu

## Lähteet
Allen Tate

**Allen Tate** (1899 Winchester, Kentucky, Yhdysvallat  – 1979 Nashville, Tennessee, Yhdysvallat) oli yhdysvaltalainen kirjailija ja kriitikko, uuskritiikin keskeisiä edustajia. Hän oli perustamassa 1922–1925 ilmestynyttä *The Fugitive* -lehteä. Southern Agrarians -ryhmän Etelän manifestissa, esseekokoelmassa *I’ll Take My Stand* (1930) on hänen kirjoittamansa artikkeli. Hän oli professorina Minnesotan yliopistossa 1951–1968. Hän kirjoitti elämäkertoja, runokokoelmia ja esseekokoelmia. Hänen puolisonsa oli kirjailija Caroline Gordon.

## Lähteet
Abdülhak Hâmid Tarhan

**Abdülhak Hâmid Tarhan** (1852 Konstantinopoli, Turkki – 1937 Istanbul, Turkki) oli turkkilainen kirjailija. Hän kävi sekä ranskalaista että amerikkalaista koulua ja toimi diplomaattina ensin Pariisissa vuodesta 1876, sitten muualla Euroopassa ja Intiassa. Hän puolusti Tanzimat-kaudella mielipiteenvapautta. Tuotannossaan hän oli uskonnollinen mystikko. Hän julkaisi 31 näytelmää ja yli kymmenen runokokoelmaa. Läpimurtoteos oli runoelma *Sahra* (1879).

## Lähteet

## Aiheesta muualla
Johnny Gustafsson

**Johnny Otto Kristian Gustafsson** (27. toukokuuta 1948 Taalintehdas – 9. lokakuuta 2021 Turku) oli suomalainen rumpali ja muusikko. Hän soitti 1970-luvulla progeyhtye Kaamoksessa ja tuli 1980-luvulla suuren yleisön tietoisuuteen Bogart Co. -yhtyeen rumpalina. Gustafsson soitti myös Boulevard-yhtyeessä.

Gustafsson ehti työskentelemään elämänsä aikana myös soitinmyyjänä, täysihoitolayrittäjänä ja merimiehenä.

## Lähteet
Márta Kelemen

**Márta Kelemen** (s. 17. syyskuuta 1954 Budapest) on unkarilainen telinevoimistelija. Hän kilpaili Münchenin olympialaisissa 1972 ja Montrealin olympialaisissa 1976 kaikissa naisten voimistelukilpailuissa. Henkilökohtaisessa moniottelussa hän oli molemmissa olympialaisissa 34:s, ja yksittäisillä telineillä hän sijoittui parhaimmillaan yhdeksänneksi. Münchenissa 1972 hän kuului Unkarin olympiapronssia voittaneeseen joukkueeseen naisten joukkuekilpailussa.

## Lähteet
IOPS

**IOPS** (*input/output operations per second*) on tietotekniikassa tiedontallennusvälineiden suorituskyvyn mittayksikkö. IOPS kertoo montako luku- ja kirjoitusoperaatiota sekunnissa tallennuslaite voi suorittaa. IOPS-luku ei kuitenkaan ole vertailukelpoinen suorituskyvyn mittayksikkö ja valmistajien antamat luvut eivät aina vastaa todellista suorituskykyä. Valmistajat usein ilmoittavat luvun ideaalisissa olosuhteissa ja lukumäärä riippuu suuresti suoritettavasta kuormituksesta.

Tallennuslaitteen IOPS-luku riippuu hakuajasta ja latenssista: latenssi on kiintolevyissä levypinnan pyörähtämiseen verrattava aika ja hakuaika sen lukupään liikkeelle tarvittava aika. Puolijohteisiin perustuvissa tallennuslaitteissa ei ole fyysisestä liikkeestä johtuvaa viivettä ja SSD-levyt riippuvat niiden sisäisen ohjaimen toiminnasta. Tallennuslaitetta käyttävän sovelluksen näkökulmasta latenssi on viive, joka yhden operaation suorittamiseen kuluu.

Suorituskykyyn vaikuttavat muun muassa tiedon siirtotapa (sekventiaalisessa järjestyksessä tai satunnaisella järjestyksellä) ja toisin kuin kiintolevyn kanssa SSD-levyn suorituskyky riippuu myös siitä, mitä on jo aiemmin kirjoitettu.

Lisäksi jokaiseen operaatioon liittyy tiedon siirtomäärä: yksistään IOPS ei anna tarkkaa kuvaa suorituskyvystä.

## Lähteet
Charles Leclerc (täsmennyssivu)

**Charles Leclerc** on seuraavien henkilöiden nimi:

* Charles Leclerc, monacolainen F1-kuljettaja
* Charles Leclerc, ranskalainen kenraali
* Charles-Antoine Leclerc de La Bruère, ranskalainen historioitsija ja diplomaatti
* Charles Leclerc de Landremont, ranskalainen kenraali
Nuorena jaksaa

**Nuorena jaksaa** on Aleksanteri Hakaniemen esikoisalbumi, joka julkaistiin 2. helmikuuta 2018.
## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Kouvola (albumi)

**Kouvola** on Aleksanteri Hakaniemen toinen studioalbumi, joka julkaistiin 21. helmikuuta 2020.
## Kappaleet
# 
# 
# 
# 
# 
# 
# 
# 
# 
# 
# 

## Lähteet
Katso mua

**Katso mua** on Jonna Geagean debyyttialbumi, joka julkaistiin 20. lokakuuta 2010.
## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Puffi

**Puffi** () on mainostava uutinen, tekstimainos tai lehtikirjoitukseen tai radio- tai tv-juttuun upotettu kehuva maininta tai esittely. Puffaaminen tarkoittaa jonkin asian, henkilön tai tuotteen liioittelevaa tai valheellista kehumista. Puffiksi voidaan kutsua esimerkiksi ns. kaveriarvostelua, jossa kriitikko ylistää vuolain sanoin ystäväpiiriinsä kuuluvan kirjailijan tai taiteilijan teosta. Käsitteen taustalla on Richard Sheridanin komediassa *The Critic, Or A Tragedy Rehearsed* esiintyvä henkilöhahmo herra Puff, valheellinen kriitikko.

## Katso myös
* Advertoriaali
* Vaikuttajamarkkinointi

## Lähteet
*Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. . 
*Hosiaisluoma, Yrjö: Kirjallisuuden sanakirja. WSOY. Helsinki 2003. .
### Viitteet
Dimension: Dilemma

**Dimension: Dilemma** on eteläkorealaisen Enhypen-yhtyeen ensimmäinen studioalbumi, joka julkaistiin Belift Labin kautta 12. lokakuuta 2021. Albumi sisältää kahdeksan kappaletta, mukaan lukien nimikkosinglen ”Tamed-Dashed”.

## Tausta
Belift Lab ilmoitti 25. elokuuta 2021, että Enhypen tulisi julkaisemaan ensimmäisen studioalbuminsa syyskuun lopussa. Syyskuun alussa kuitenkin uutisoitiin, että yhtyeen jäsenet Heeseung, Jay, Jake, Sunghoon ja Jungwon olivat saaneet COVID-19-tartunnan. Myöhemmin kerrottiin, että myös Ni-ki oli saanut tartunnan. Syyskuun 16. päivä ilmoitettiin, että jäsenet olivat toipuneet. Samalla ilmoitettiin, että *Dimension: Dilemma* julkaistaisiin 12. lokakuuta. Albumin esittelyvideo ”Intro: Whiteout” julkaistiin 17. syyskuuta.

## Vastaanotto
Syyskuun 23. päivä uutisoitiin, että albumin ennakkotilaukset olivat ylittäneet 600 000 kappaleen määrän. Lokakuun 7. päivä ennakkotilaukset ylittivät 910 000 kappaleen määrän.

## Kappaleet

## Lähteet
Neuvostovuoret / Amerikkavuoret

**Neuvostovuoret** ja **Amerikkavuoret** ovat Kuun kääntö- eli etäpuolella olevien kuvausteknisistä syistä virheellisesti havaittujen pinnanmuotojen entisiä nimityksiä. Neuvostoliiton Luna 3 -luotaimen etäpuolelta ottamissa kuvissa näkyi kaarimainen muodostuma, joka nimettiin Neuvostovuoriksi. Vastakkainen puoli nimettiin Amerikkavuoriksi. Kun yhdysvaltalaisten Lunar Orbiter ja Neuvostoliiton Zond 3 -luotaimet ottivat parempilaatuisia kuvia, ei kohteita enää havaittu. Syyksi epäiltiin kuvausvirheitä.

Apollo-lentojen 15, 16 ja 17 yhteydessä tehtiin laser- korkeusmittauksia. Ne paljastivat etäpuolelta painanteen, jonka halkaisija on 1&nbsp;400 kilometriä ja syvyys kuusi kilometriä. Painanne on törmäysallas. Altaan piirteet ovat lähes kadonneet myöhemmässä meteoripommituksessa. Alue on nimetty Tsiolkovski- kraaterin mukaan, eikä Neuvosto- ja Amerikkavuoria enää käytetä. 

## Lähteet
*

### Viitteet
James Tate

**James Tate** (8. joulukuuta 1943 Kansas City, Missouri, Yhdysvallat – 8. heinäkuuta 2015 Amherst, Massachusetts, Yhdysvallat) oli yhdysvaltalainen runoilija. Hänen esikoiskokoelmansa *The Lost Pilot* ilmestyi 1967 Yalen Nuorten runoilijoiden sarjassa. Kunnianosoitus tuli hänen osalleen, kun hän vielä opiskeli Iowan yliopistossa. Kokoelmalla oli vaikutusta 1960-1970-luvun runoilijasukupolveen. Hän julkaisi toistakymmentä runokokoelmaa. Hän opetti Massachusettsin yliopistossa Amherstissa kuolemaansa asti.

Taten puoliso oli runoilija Dara Wier.

Arviossaan *Valheiden kirjasta* -suomennosvalikoimasta Jukka Koskelainen on sitä mieltä, että Aki Salmelan suomennokset onnistuvat paremmin tarinallisissa runoissa kuin varhaistuotannon puhekielen sanonnoille ja poljennolle perustuvissa runoissa.

## Palkinnot ja tunnustukset
Kokoelmasta *Selected Poems* (1991)
* Pulitzer-palkinto
* William Carlos Williamsin palkinto

## Suomennetut teokset
* *Valheiden kirja: valitut runot*, valikoinut ja suomentanut Aki Salmela, Turku, Tallinna: Savukeidas 2016 

### Suomennettuja runoja
Runoja julkaisussa *[[Tuli & Savu|Tuli & Savu: runouslehti]]*:
* Kuuro tyttö leikkii, suom. Aki Salmela *Tuli & Savu* 2003; nro 2
* Opas kivikauteen, suom. Olli Sinivaara, *Tuli & Savu* 2004: 2
* Pieni runo ruutukuvioisilla sukilla, suom. Aki Salmela *Tuli & Savu* 2004; nro 2
* Rullatuoli perhonen, suom. Olli Sinivaara, *Tuli & Savu* 2004: 2

Runoja julkaisussa *[[Kerberos (lehti)|Kerberos]]* 2005; nro 2, suom. Aki Salmela:
* Ansa
* Kuolemattomat (The Immortals)
* Luettelo kuuluisista hatuista (The List of Famous Hats)
* Naapurit
* Opettaessaan apinaa kirjoittamaan runoja (Teaching the Ape to Write Poems)
* Puujalkamies karkaa vankilasta (Man with Wooden Leg Escapes Prison)
* Valheiden kirja (The Book Of Lies)
* Venuksen keitto (The Soup of Venus)

Suomennettuja runoja on myös julkaisussa *[[Nuori voima |Nuori voima: kulttuuriharrastajain lehti]]* 2002: 1.

## Lähteet

## Aiheesta muualla
Najla Bouden

**Najla Bouden Romdhane** (; s. 1958) on tunisialainen geologi ja professori, joka aloitti lokakuussa 2021 Tunisian pääministerinä.

Bouden opiskeli maanjäristystekniikan tohtoriksi École nationale supérieure des mines de Paris’sta ja on erikoistunut Tunisin seismisiin hasardeihin. Tunisiassa hän on toiminut Tunis El Manarin yliopiston insinööritieteiden koulun professorina.

Bouden nimitettiin vuonna 2011 korkeakoulutuksen ministeriöön johtajaksi, jonka tehtävänä oli laadunvalvonta. Hän oli vuosina 2016–2021 mukana Maailmanpankin ohjelmassa, joka keskittyi toteuttamaan korkeakoulutuksen uudistuksia.

Tunisian presidentti Kais Saied valitsi syyskuussa 2021 Boudenin maan uudeksi pääministeriksi. Saied oli saanut paljon kansainvälistä kritiikkiä erotettuaan heinäkuussa entisen pääministerin Hichem Mechichin ja hajotettuaan parlamentin. Saied siirsi myös valtaa itselleen, joten Boudenilla ei todennäköisesti ole aivan yhtä paljon auktoriteettia kuin edellisillä pääministereillä. Bouden aloitti virassa 11. lokakuuta. Tunisiassa reaktiot maan ensimmäisen naispääministerin nimittämiseen ovat olleet kahtalaiset. Demokraattisten naisten tunisialainen järjestö otti nimityksen ilolla vastaan, mutta esimerkiksi politiikan tutkija Slaheddine Jourchi kritisoi poliittisesti kokemattoman geologian professorin valintaa.

## Lähteet
Larry Wall

**Larry Arnold Wall** (s. 27. syyskuuta 1954) on yhdysvaltalainen tietokoneohjelmoija, joka tunnetaan patch-ohjelman ja Perl-ohjelmointikielen kehittäjänä. Wall on koulutukseltaan kielitieteilijä.Hän aloitti opiskelut Seatlen Tyynenmeren yliopistossa 1976. 

## Lähteet

## Aiheesta muualla
* Larry Wall, the Guru of Perl
Lasíthin maanjäristys 2021

**Lasíthin maanjäristys 2021** oli merenalainen maanjäristys, joka tapahtui Kreikassa 12. lokakuuta 2021 kello 12.24 paikallista aikaa. Sen keskus sijaitsi Välimeressä Kreetan itäpuolella noin 23 kilometriä itään Zákroksen kylästä. Maanjäristyksen magnitudi oli 6,3 ja intensiteetti VIII, ja se tapahtui noin 8,2 kilometrin syvyydessä.

Maanjäristys vaikutti erityisesti Kreetan itäpäässä Siteían kunnassa Lasíthin alueyksikön alueella. Se tunnettiin saarella myös Iraklionissa sekä Dodekanesiassa Kásoksen, Kárpathoksen ja Ródoksen saarilla. Se tunnettiin aina Ateenassa saakka. Järistys ei kuitenkaan aiheuttanut voimakkuudestaan huolimatta merkittäviä tuhoja. Maanjäristystä seurasi pieni tsunami, joka vaikutti Kreetan etelärannikolla. Pääjäristystä seurasi magnitudin 4,5 jälkijäristys Kárpathoksella ja magnitudin 4 jälkijäristys lähellä Zákrosta.

Järistys tapahtui vain pari viikkoa Arkalochórin maanjäristyksen jälkeen.

## Lähteet
Kreetan maanjäristys 2021

**Kreetan maanjäristys 2021** voi viitata seuraaviin:

* Arkalochórin maanjäristys 2021, maanjäristys 27. syyskuuta 2021
* Lasíthin maanjäristys 2021, maanjäristys 12. lokakuuta 2021
Yacimientos Petrolíferos Fiscales

**Yacimientos Petrolíferos Fiscales, S. A.** (YPF) on Argentiinan valtion öljy-yhtiö, joka yksityistettiin 1992 ja otettiin jälleen valtion haltuun 2012.

Yhtiön juuret olivat vuodessa 1907, jolloin Comodoro Rivadaviasta Chubutista löydettiin öljyä. Presidentti Hipólito Yrigoyenin hallitus perusti yhtiön vuonna 1922. Sitä johti aluksi kenraali Enrique Mosconi. Yhtiöllä oli lain takaama monopoliasema öljyntuotantoon Argentiinassa, vaikka sotilasdiktatuurin aikana 1976--1983 myös monikansalliset Shell ja Esso toimivat maassa.

Presidentti Carlos Saúl Menemin kaudella yhtiö yksityistettiin. Espanjalainen Repsol osti sen 1999 ja sai yrityksestä haltuunsa 97,81 %.

Presidentti Cristina Fernández de Kirchner ilmoitti Argentiinan valtion ottavan haltuunsa Repsol YPF:stä 51%, minkä kongressi hyväksyi 3. toukokuuta 2012.
Repsol toimii vähemmistöosakkaana ja operaattorina.